  Виталий Пронин И. Котельников13-тӥ июне "Перепечкин" кафеын тунсыко тодматскон ӝыт ортчиз: отчы куное вуылӥзы егит кизилиос Алёна Тимерханова но Иван Котельников. Вань мылкыд карисьёс быгатӥзы соослы юанъёссэс сётыны, эктыны, шулдыр кырӟамзэс кылзыны - огкылын, тунсыко но пайдаё дырзэс ортчытыны.Кафее адямиос сокем трос ӧз ке но люкаське, тодматскон ӝыт пӧрмиз! Алёна но Ваня веразы, мар бордысен крезьгурез яратэмзы кутскиз, кыӵе кырӟанъёс соослы тужгес но кельшо, маин матысь дыре шумпоттозы кылзӥсьёссэс. Алёна сярысь кӧня ке кыл веразы солэн ӵыжы-выжыосыз но - соос шумпотыса вуиллям та пумиськонэ.Туж усто, егит кырӟасьёс (огез Башкириын улыса, мукетыз Пермьын дышетскыса но) шедьтӥзы дыр таӵе тодматскон ӝытэ вуылыны. "Перепечкинъёслэн" та кичӧлтэмзы улонэ мед пыӵасал но азьланяз уно та выллем пумиськонъёс мед ортчозы на вылэм.Лена Рябина Теги: Перепечкин  